

**HASZNÁLATI ÉS KEZELÉSI ÚTMUTATÓ**

**„Vivahaler” inhalációs SEGÉDeszközhöz**



Cikkszám: **GYVVH**

**Üzembehelyezés előtt figyelmesen olvassa el a használati és kezelési útmutatót!**

**Kedves Vásárlónk!**

**Köszönjük, hogy az általunk forgalmazott terméket választotta. A rendeltetésszerű, biztonságos és hatékony használat, a termék élettartamának meghosszabbítása, valamint az Ön biztonsága érdekében kérjük tanulmányozza át alaposan (és őrizze is meg) a használati és kezelési útmutatót. Amennyiben szükséges, konzultáljon kezelőorvosával.**

Tartalom

[Termék leírása 2](#_Toc114646469)

[A termék részei 2](#_Toc114646470)

[Rendeltetésszerű használat 3](#_Toc114646471)

[Minden használat előtt 3](#_Toc114646472)

[Használati információk 3](#_Toc114646473)

[Figyelmeztetések 4](#_Toc114646474)

[Hibalehetőségek 4](#_Toc114646475)

[Tisztítás 5](#_Toc114646476)


[Termékjellemzők 5](#_Toc114646477)

[Webes támogatás és Vivamax termékajánló 6](#_Toc114646478)

# Termék leírása

A VivaHaler inhalációs segédeszköz egy olyan eszköz, melyet a kezelőorvos által felírt és jóváhagyott adagolószelepes inhalátorok (inhalátor spray-k vagy pufferek) (MDI – kimért dózisú inhalátor) széles választékával való használatra tervezték. Használatával az aeroszolos gyógyszer hatékonyabban, biztonságosabban és pontosan adagolva juthat a tüdő mélyebb részeire. Alkalmazása leginkább újszülöttek és kisgyermekek számára javasolt, akik még nem képesek a megfelelő együttműködésre, illetve nem tudják az adagolószelepes inhalátor spray-hez szükséges légzéstechnikát tudatosan alkalmazni. A készülék egy személy által, de többször felhasználható. A gyógykészítmények felírása és adagolásának elrendelése a kezelőorvos feladata, és mindig az ő útmutatásai szerint történjen az alkalmazás.

# A termék részei

* maszk
* egyirányú szelep
* főegység
* porvédő kupak
* szájrész (csutora)
* hátlap
* belégzési szelep
* kilégzési szelep (vizuális ellenőrző szelep)
* síp

# Rendeltetésszerű használat

Ez a készülék a kezelőorvos által előírt és meghatározott adagolású, gyógyszertárban kapható, kimért dózisú inhalátorral (MDI) használandó. Célja a kezelés megkönnyítése elsősorban kisgyermekek számára: elősegíti, hogy az aeroszolos gyógyszer a megfelelő módon és mennyiségben tüdőbe jusson.


## Minden használat előtt

A készülék a csomagolásból kivéve azonnal használatra kész. Ellenőrizze a használati- kezelési utasításban leírtakat és olvassa el az inhalátorhoz (gyógykészítményhez) mellékelt utasításokat is. Gondosan ellenőrizze a tartályt, hogy van-e rajta sérülés és távolítson el belőle minden idegen tárgyat. Azonnal cserélje, ha megsérült vagy hiányzik valamelyik alkatrész.

# Használati információk

A gyógykészítmény (gyógyszertári adagolószelepes inhalátor spray) előkészítéséhez olvassa el a hozzá mellékelt utasításokat.

A gyermeket ültesse fel vagy vegye az ölébe és támassza meg a hátát félülő helyzetben.



1. Távolítsa el a kupakot az adagolószelepes inhalátorról, valamint az inhalációs segédeszközről is. Rázza fel az inhalátor sprayt közvetlenül a használat előtt a hozzá mellékelt utasításoknak megfelelően.
2. MASZK HASZNÁLATA ESETÉN: Helyezze be az inhalátor spray-t az inhalációs segédeszköz hátsó részén lévő nyílásba. Helyezze fel a maszkot a csutorára, majd illessze az arcára és győződjön meg róla, hogy pontosan illeszkedik.

CSUTORA HASZNÁLATA ESETÉN: Helyezze be az inhalátor spray-t az inhalációs segédeszköz hátsó részén lévő nyílásba. Vegye a szájába a csutorát és szorítsa rá az ajkait. Győződjön meg róla, hogy szájával szorosan körbezárja a csutorát.

**FIGYELMEZTETÉS**: Mielőtt elkezdené belélegezni az aeroszolt, győződjön meg arról, hogy minden alkatrész szorosan csatlakozik egymáshoz. Ellenkező esetben előfordulhat, hogy az adagolás nem lesz megfelelő.

1. MASZK HASZNÁLATA ESETÉN: Fújja ki a levegőt, majd nyomja meg egyszer az adagolószelepes inhalátor spray-t és lassan kezdjen lélegezni.

Tartsa a helyén a maszkot és lélegezzen 5-6 alkalommal az inhalációs segédeszközön keresztül.

CSUTORA HASZNÁLATA ESETÉN: Fújja ki a levegőt majd nyomja meg egyszer az adagolószelepes inhalátort. Vegyen egy lassú és mély lélegzetet szájon át az inhalációs segédeszközön keresztül. Tartsa vissza a lélegzetét 5-10 másodpercig mielőtt, kifújná a levegőt.

MÁSIK MEGOLDÁS:

Először fújja ki a levegőt, majd a lassú belégzés megkezdésekor nyomja meg az adagolószelepes inhalátort. Szájon át lélegezzen be- és ki az inhalációs eszközön keresztül 2-3 légvételig úgy, hogy az ajkait a csutorára szorítva tartja.

1. Ha a kezelőorvosa egynél több befúvást javasol, pihenjen egy percet, majd ismételje meg a 3-as lépést.

**TANÁCSOK**

Lélegezzen lassabban, ha egy halk sípoló hangot hall, mert ez azt jelenti, hogy túl gyorsan veszi a levegőt.

Külső segítő (gyermekek esetében a felügyelő felnőtt vagy szülő) a kilégzési szelep (vizuális ellenőrző szelep) segítségével tudja ellenőrizni a megfelelő illeszkedést az arcra/szájra, valamint a légzési ritmus és a gyógyszer adagolás összehangolását is segíti. A (azaz a vizuális ellenőrző szelep) belégzés során az arc felé mozdul, amennyiben megfelelő az illeszkedés.

1. Egyszerre csak egy befúvást végezzen. Kövesse az kimért dózisú inhalátorhoz (gyógykészítményhez) kapott utasításokat arra vonatkozóan, hogy mennyi idő múlva ismételheti meg a befúvást. Rázza fel az inhalátort az ismételt befúvás előtt.

# Figyelmeztetések


* Ne hagyja az inhalációs segédeszközt felügyelet nélkül gyermekek közelében. Nem játék, ne engedje, hogy a gyermek játsszon vele.
* A termék véglegesen sérülhet, ha forralja, sterilizálja vagy a mosogatógépben 70 foknál magasabb hőfokon mossa.
* Ha maszkot használ, ügyeljen arra, hogy a maszk teljesen befedje a szája mindkét sarkát és az orrát. Ellenkező esetben a kezelés kevésbé lesz hatékony a kiszabaduló aeroszol miatt, például alul adagolja a gyógyszert.
* A 18 hónaposnál fiatalabb gyermekek esetében 4-6 mély légvétel javasolt; a 18 hónaposnál idősebb gyermekeknek 2-4 lélegzetvétel is elegendő lehet a teljes gyógyszer adag tüdőbe juttatásához. Ellenkező esetben előfordulhat, hogy az adagolás nem megfelelő. Felnőtteknél egy levegővétel is elegendő a gyógyszer belélegzéséhez.
* Kisebb gyermekek esetében tanácsos játékosan, gyógyszer befúvása nélkül ismerkedni az inhalációs eszközzel, gyakorolni a belélegzést az eszközön keresztül, hogy betegség esetén ne idegenkedjen az eljárástól.
* Amennyiben szteroid tartalmú inhalátorral használja a készüléket, a kezelés végén mossa meg a gyermeke arcát szappanos vízzel, hogy a lecsapódott gyógyszert eltávolítsa. Javasolt a száj kiöblítése vízzel, főleg csutora használata esetén.

# Hibalehetőségek

* A gyermek bedugja a nyelvét a csutora nyílásába, ezzel elzárja a levegő útját.
* A beteg túl gyorsan veszi a levegőt (ekkor egy halk sípolás hallatszik).
* A maszk nem fedi teljesen a beteg arcát, a réseken kiszökik a levegő, így az adagolás nem megfelelő.
* A gyermek (beteg) fekvő helyzetben van.
* A gyermek ellenkezik, el akarja tolni a készüléket az arcától, kapálózik.
* Csutora használata esetén a páciens az orrán keresztül vesz levegőt, és nem az inhalációs segédeszközön keresztül. Így nem tudja belélegezni az aeroszolt. (Ebben az esetben óvatosan fogjuk be a gyermek orrát, ha engedi.)
* A beteg nem szorítja rá az ajkait a csutorára, így kiszökik a levegő vagy a fogait összezárja a csutora nyílása előtt, ezzel akadályozva a levegő szabad áramlását.
* Egyszerre több adagot fújnak a gyógyszerből, amely így nagyobb mennyiségben kitapadhat az eszköz falára, csökkentve a kezelés hatékonyságát.
* A gyógyszer befúvása után nem kezdődik meg rögtön a mély belégzés.
* A gyógyszer befúvása a mély belégzés közben vagy utána történik.

# Tisztítás

A terméket a csomagolásból kivéve azonnal használhatja és hetente tisztítsa.



1. Távolítsa el a hátlapot és a maszkot (amennyiben használta azt).
2. Áztassa a készülék darabjait 15 percig enyhe mosószeres vízben, majd tiszta, langyos vízben.

Finoman mozgassa át.

Végezetül öblítse át a darabokat tiszta vízzel.

MÁSIK MEGOLDÁS:

Helyezze az eszköz részeit a mosogatógép felső kosarába.

Bizonyosodjon meg róla, hogy stabilan, csutorával felfelé helyezte el.

Indítsa be a mosogatógépet normál vagy rövid programon.

Ne szárítsa forró levegővel. Ne használjon szárító programot.

1. Rázza ki a benne maradt vizet, majd hagyja függőleges helyzetben megszáradni.

Bizonyosodjon meg róla, hogy a darabok teljesen szárazak, mielőtt újra összeszerelné.

1. Összeszereléshez helyezze vissza a hátlapot és óvatosan pattintsa rá a tubusra. Forgassa addig, amíg biztosan a helyére kerül: igazítsa a hátlapon lévő pozíció jelzőt egy vonalba a kilégzési szeleppel.
2. Ha hosszabb ideig nem használja a készüléket, helyezze vissza a porvédő kupakot a csutorára, majd tegye vissza a dobozába.

# Termékjellemzők

Méretek:

Maszk nélkül: 5 x 14 cm

Maszk mérete: 4 x 7/9 cm

A maszk elsősorban 1-5 éves korosztály számára ideális, de ennél kisebb és nagyobb gyermekek is tudják használni. 18 hónaposnál fiatalabb gyermekek számára újszülött méretű maszk is elérhető.

Tartály kapacitás: 175 ml

Anyaga: PETG - antisztatikus, BPA mentes műanyag

Maszk anyaga: szilikon

Gyártói kód: YM-A039

Tárolása: száraz, hűvös helyen, saját dobozában

cid:image002.png@01D2F18D.CA1B1160

Ningbo Yingmed Medical Instruments Co., Ltd.

Room 1201-9, Yingsheng Building, No.456 Tai’an Road, Southern Business Zone, Yinzhou District

Ningbo, Zheijang Province, China

Származási ország: Kína

cid:image003.png@01D2F18D.CA1B1160

Lotus NL B.V.  
Koningin Julianaplein 10, le Verd, 2595AA, The Hague, Netherlands

# Webes támogatás és Vivamax termékajánló

**A** [**www.vivamax.hu**](http://www.vivamax.hu) **weboldalunkon további hasznos termékinformációkat és leírásokat talál. Oldalunkon megtekintheti térképes üzletkeresőnket, teljes egészségmegőrző választékunkat, valamint letöltheti időszakos akciós kiadványainkat.**

Az Ön által vásárolt készülék mellett ajánljuk figyelmébe az alábbi termékeket is, melyeket megtalál weboldalunkon

* Vivamax érintés nélküli lázmérők
* Vivamax kompresszoros és MESH inhalátorok
* Vivamax gyógylámpák
* Vivamax vérnyomásmérők
* Vivamax aroma diffúzorok és illóolajok



**Lájkolja Facebook oldalunkat, vagy iratkozzon fel hírlevelünkre és értesüljön első kézből akciós ajánlatainkról, újdonságainkról!**

**Magyarországi importőr és forgalmazó:**

**Vivaldi Kft.**

2120 Dunakeszi Pallag u. 37.

Tel.: 06-1/889-9080

[www.vivamax.hu](http://www.vivamax.hu)

[info@vivaldi.hu](mailto:info@vivaldi.hu)